รัฐบาลไทย-ข่าวทำเนียบรัฐบาล-กรมการค้าภายในเปิดโครงการมันสำปะหลังกินได้ ชูแนวทางส่งเสริมเกษตรกรปลูกมันสำปะหลัง พร้อมเปิดตลาดให้พบกับผู้ประกอบการ หวังยกระดับและสร้างรายได้ให้เกษตรกร ตามนโยบายประเทศไทย 4.0
วันศุกร์ที่ 24 กุมภาพันธ์ 2560
กรมการค้าภายในเปิดโครงการมันสําปะหลังกินได้ ชูแนวทางส่งเสริมเกษตรกรปลูกมันสําปะหลัง พร้อมเปิดตลาดให้พบกับผู้ประกอบการ หวังยกระดับและสร้างรายได้ให้เกษตรกร ตามนโยบายประเทศไทย 4.0
กรมการค้าภายใน กระทรวงพาณิชย์ จัดโครงการแปรรูปมันสําปะหลัง และผลิตภัณฑ์สู่อุตสาหกรรมอาหารเพื่อยกระดับรายได้เกษตรกรชุมชน
หวังผลักดันให้เกษตรกรผู้เพาะปลูกมันสําปะหลังปรับรูปแบบการปลูกมันเพื่อส่งออกสําหรับอุตสาหกรรมแป้งมันและมันเส้น สู่อุตสาหกรรมอาหาร นําร่องให้ความรู้กลุ่มเกษตรกรและผู้ประกอบการท้องถิ่น หวังผลให้เกษตรกรสามารถสร้างรายได้จากองค์ความรู้และต่อยอดความคิดได้ด้วยตัวเอง
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ กล่าวถึงโครงการแปรรูปมันสําปะหลังและผลิตภัณฑ์สู่อุตสาหกรรมอาหารเพื่อยกระดับรายได้เกษตรกรชุมชนว่า “เดิมเกษตรกรจะปลูกมันสําปะหลัง และเก็บเกี่ยวเพื่อนําไปจําหน่ายให้กับผู้ประกอบการแปรรูปเป็นแป้งมันและมันเส้น จําหน่ายต่อไปยังตลาดทั้งภายในประเทศและส่งออก โดยสัดส่วนการบริโภคในประเทศมีเพียงร้อยละ 30 ซึ่งเป็นสัดส่วนที่น้อยมากเมื่อเทียบกับการส่งออกไปต่างประเทศ ร้อยละ 70 ทําให้ตลาดต่างประเทศเป็นตัวกําหนดราคามันสําปะหลัง และส่งผลให้เกษตรกรผู้ปลูกมันสําปะหลังถูกกดราคาลงไปด้วย อย่างไรก็ตาม จากนโยบายประเทศไทย 4.0 ที่เน้นการพัฒนาเศรษฐกิจให้ยั่งยืน สู่การทํางานแบบ “ประชารัฐ” โดยบูรณาการการทํางานร่วมกันของภาครัฐ เอกชน เกษตรกรและชุมชน ให้มีส่วนร่วมในการพัฒนาชุมชนให้เข้มแข็งและมีศักยภาพ กระทรวงพาณิชย์ จึงริเริ่ม โครงการแปรรูปมันสําปะหลังและผลิตภัณฑ์ สู่อุตสาหกรรมอาหารเพื่อยกระดับรายได้เกษตรกรชุมชนประจําปีงบประมาณ 2559 ซึ่งเป็นความร่วมมือของกระทรวงพาณิชย์ โดยกรมการค้าภายใน ภาคเอกชน หอการค้า สมาคมฯ สถาบันมันสําปะหลัง สถาบันการศึกษา มีเป้าหมายพัฒนาการผลิตตั้งแต่ต้นน้ํา กลางน้ํา และปลายน้ํา เพื่อผลักดันให้ชุมชนและเกษตรกรผู้ปลูกมันสําปะหลังหันมาเพาะปลูกและแปรรูปมันสําปะหลังเพื่อป้อนเข้าสู่อุตสาหกรรมอาหารแทน โดยเกษตรกรสามารถผลิตและแปรรูปเองได้โดยตรง ไม่ต้องพึ่งพาการแปรรูปจากภาคอุตสาหกรรมเหมือนดังเช่นปัจจุบัน ส่งผลให้เกษตรกรสามารถกําหนดราคาขายได้ด้วยตนเอง และสร้างรายได้ที่มากขึ้นให้แก่ตัวเกษตรกรและชุมชน”
ด้านนางนันทวัลย์ ศกุนตนาค อธิบดีกรมการค้าภายใน กระทรวงพาณิชย์ กล่าวว่า “เพื่อช่วยให้เกษตรกรมีทิศทางในการปลูกมันสําปะหลังที่สามารถนาไปสู่การเพิ่มมูลค่าและมีทางเลือกเพิ่มขึ้น กรมการค้าภายใน จึงได้มอบหมายให้คณะอุตสาหกรรมเกษตรและสถาบันค้นคว้าและพัฒนาผลิตภัณฑ์อาหาร มหาวิทยาลัยเกษตรศาสตร์ วิทยาเขตบางเขน ทําการศึกษาวิจัยและพัฒนาผลิตภัณฑ์ที่ทําจากมันสําปะหลังชนิดหวาน คิดค้นวิธีที่จะลดพิษไซยาไนด์ในหัวมันสําปะหลัง ซึ่งพบว่าวิธีลดพิษสามารถทําได้โดยการปอกเปลือก ล้างน้ํา แช่น้ําทิ้งไว้ หรือการให้ความร้อน วิธีการเหล่านี้ล้วนแต่เป็นวิธีที่เกษตรกรก็สามารถทําเองได้ด้วยตนเอง และจากการค้นคว้าวิจัยจากผู้เชี่ยวชาญ ได้มีการพัฒนาผลิตภัณฑ์ จากมันสําปะหลังขึ้นมาเป็น 4 ผลิตภัณฑ์ ผลิตภัณฑ์ละ 3 รสชาติ ได้แก่ มินิวาฟเฟิลมันสําปะหลัง ไอศกรีมมันสําปะหลัง
มันสําปะหลังกรอบ และมันสําปะหลังบอล ภายใต้แบรนด์ CassaSweet จากโครงการนําร่องนี้ทําให้เห็นได้ว่า มันสําปะหลังพันธุ์ชนิดหวานนั้นสามารถพัฒนาเพื่อแปรรูปเป็นผลิตภัณฑ์อาหารเพื่อการบริโภคได้ โดยจากนี้เกษตรกรและผู้ประกอบการจะสามารถต่อยอดพัฒนาให้เป็นสินค้าของตัวเองได้อีกด้วย”
“นอกจากนั้น กระทรวงพาณิชย์ ยังได้นําองค์ความรู้เหล่านี้ไปเผยแพร่เพื่อเป็นการกระตุ้นให้มีการปลูกมันสําปะหลังชนิดหวานเพิ่มมากขึ้น รวมไปถึงการนํามันสําปะหลังมาแปรรูปเพื่อจําหน่ายในท้องตลาด โดยการจัดอบรมให้ความรู้แก่เกษตรกรผู้ปลูกมันสําปะหลังในพื้นที่ 3 จังหวัดนําร่อง ได้แก่ จังหวัดกาญจนบุรี จังหวัดนครราชสีมา และ จังหวัดกําแพงเพชร ซึ่งได้รับความสนใจจากเกษตรกรเป็นอย่างมาก อีกทั้งยังได้อบรมความรู้ในด้านการตลาดให้เกษตรกรและผู้ประกอบการในท้องถิ่นด้วยการจัดเสวนาขึ้นในพื้นที่จังหวัดกําแพงเพชร และจังหวัดขอนแก่น โดยมีผู้เชี่ยวชาญและนักวิชาการด้านมันสําปะหลัง นักวิจัยผลิตภัณฑ์มันสําปะหลัง และผู้เชี่ยวชาญทางด้านการตลาด มาให้ความรู้ ซึ่งผู้เข้าร่วมเสวนาสามารถนําความรู้ที่ได้ไปต่อยอดได้ตั้งแต่กระบวนการผลิต การแปรรูป และการจัดจําหน่าย” นางนันทวัลย์ กล่าว
สําหรับงานเปิดโครงการแปรรูปมันสําปะหลังและผลิตภัณฑ์สู่อุตสาหกรรมอาหารเพื่อยกระดับรายได้เกษตรกรชุมชน ในวันนี้ มีวัตถุประสงค์เพื่อให้ประชาชนได้ทราบถึงศักยภาพและโอกาสในการพัฒนามันสําปะหลังของไทย โดยได้จัดเสวนาให้ความรู้ในหัวข้อ “มันสําปะหลังไทยกินได้ กับอนาคตการแปรรูปมันสําปะหลัง” โดย รองศาสตราจารย์ ดร.ปรารถนา ปรารถนาดี ภาควิชาเทคโนโลยีอุตสาหกรรมการเกษตร มหาวิทยาลัยเกษตรศาสตร์ ร่วมด้วยนายชนวีร์ สุดโตตระกูล เจ้าของบริษัท บุญทัน ฟู้ด (ประเทศไทย) จํากัด ผู้ผลิตขนมมันสําปะหลังทอดกรอบ (ตรามันไฟว์) นายสุรินทร์ พิชัย นายกสมาคมมันสําปะหลังไทยภาคเหนือและเกษตรกรผู้ปลูกมันสําปะหลังที่กําลังก้าวเข้าสู่การ แปรรูป และนางทองดี สวัสดิ์จีน เกษตรกรผู้ปลูกมันสําปะหลังพันธุ์ห้านาที จ.ปทุมธานี เพื่อแลกเปลี่ยนประสบการณ์จริงในการพัฒนามันสําปะหลังให้เป็นผลิตภัณฑ์สําหรับผู้บริโภค
รวมทั้งยังมีการเสวนาในหัวข้อ “ศักยภาพและอนาคตตลาดสินค้าแปรรูปจากมันสําปะหลังประเทศไทย เพื่อพัฒนาเกษตรกรไทยให้ก้าวไกลอย่างยั่งยืน” โดย ดร.สมฤดี ศรีจรรยา ผู้เชี่ยวชาญการตลาด 4.0 มีวัตถุประสงค์ที่จะนําเอาความรู้ด้านการตลาดมาใช้ในการพัฒนาผลิตภัณฑ์กับเกษตรกร เพื่อให้เกษตรกรไทยต่อยอดในสิ่งที่เรียนรู้ไปพัฒนาคุณภาพของผลผลิต และผลิตภัณฑ์ของตัวเองให้สามารถสร้างเป็นรายได้ ยกระดับเกษตรกรไทยให้มั่นคง มั่งคั่ง และยั่งยืน